2005 var et rigtig dårligt turistår for Nordjylland. Det blev der ifølge VisitNordjylland rettet op på sidste år. - Sammenlagt har Nordjylland fra 2005 til 2006 oplevet en fremgang på 3,4 %, fortæller Lars Enevold Pedersen, der er direktør for VisitNordjylland. Og han uddyber: - Vi har - jeg fristes til at sige 'som sædvanlig' - oplevet den største vækst i antallet af danske overnattende. De udgør nu 54 % af samtlige overnatninger, mens deres antal for bare 10 år siden lå på 39 %. Med andre ord er det fortsat, og i stigende omfang, de indenlandske gæster, der er motoren i turismen i regionen."

Referat:
Pæn fremgang sidste år - mest af danske turister